**8. PRIMJER DOBRE PRAKSE- uporaba inovativnih metoda poučavanja**

*Grade, sretan ti rođendan* ❤!

Povodom **Dana grada Zadra** i njegovog zaštitnika Sv. Krševana, učenici 3.a razreda sa svojom su učiteljicom Ivankom Biskup, 25. studenoga 2020. obilježili taj dan literarnim i likovnim izričajem.

Na nastavi Hrvatskog jezika učenici su svome gradu posvetili i stihove. **Cilj ovoga sata** je razvijanje ljubavi i potrebe za poetskom riječi te kreativnosti i mašte. Razvijati sposobnost pravilne pisane komunikacije, primijeniti stečeno znanje o pisanju akrostiha, razvijati sustavnost, preglednost i urednost u pisanju. Važno je poticati učenike na komunikativnost, na razvijane navika pisanog izražavanja pišući pjesme, njegovati pisani oblik komunikacije.

Kroz kreativno stvaralaštvo učenici su se okušali u pisanju akrostiha.

***Akrostih***  je pjesma ili pjesmica u kojoj početna slova stihova čitana odozgo prema dolje daju neku riječ. To je najčešće riječ koja označava temu pjesme, autora ili osobu kojoj je pjesma namijenjena.

Za motivaciju, učenici su slušali i pjevali pjesme poznatih zadarskih pjevača. One su ih potaknule na pisanje originalnih pjesama u obliku akrostiha.

 Samostalno, stvarali su vlastite uratke u kojima je došla do izražaja dječja kreativnost i mašta. Na kraju aktivnosti sudjelovali su u razgovoru o svojim radovima s ostalim učenicima i učiteljicom vrednujući vlastiti uradak i uratke drugih učenika s naglaskom na samovrednovanju.

Na nastavi Likovne kulture udruženim su se snagama izrađivale papirnate darovne kutije koje su se potom, kombiniranom tehnikom, oslikavale motivima grada.

Za kraj ćemo dodati još samo ovo: Grade, sretan ti rođendan ❤!

Koliko su bili uspješni, procijenite sami u fotogaleriji.

<http://www.os-sbudinica-zd.skole.hr/fotogalerija?show=album&id=620>

Akrostih (grč. akro= krajnji, gornji; stih=red, redak u pjesmi) ili prvoslovka u književnosti je pjesma ili pjesmica, odnosno stihovna zagonetka u eniogmatici u kojoj početna slova stihova čitana odozgo prema dolje daju neku riječ. To je najčešće riječ koja označava temu pjesme, autora ili osobu kojoj je pjesma namijenjena.

**ISHODI:**

OŠ HJ A. 3. 5 Učenik piše vođenim pisanjem tekstove jednostavnih struktura u skladu sa zadanom ili slobodno oda piše kratke tekstove jednostavnih struktura prema zadanoj ili slobodno odabranoj temi

- piše prema predlošcima za uvježbavanje pisanja odabranom temom te primjenjuje pravopisna pravila primjerena jezičnomu razvoju.

OŠ HJ A. 3. 7 Učenik prepoznaje razliku između zavičajnoga govora i standardnoga hrvatskoga jezika

- govori i piše literarne tekstove na mjesnome/zavičajnom govoru

OŠ HJ B. 3. 5 Učenik se stvaralački izražava prema vlastitome interesu potaknut različitim iskustvima i doživljajima tijekom nastavnoga procesa.

- uz pomoć učitelja i samostalno priprema i stvara vlastite uratke u kojima dolazi do izražaja kreativnost i originalnost, stvaralačko mišljenje

- povezuje jezične djelatnosti, aktivnu uporabu rječnika i temeljna znanja sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje

- istražuje, eksperimentira i samostalno i slobodno radi na temi koja mu je bliska nadgledajući vlastiti napredak

- nudi inovativne odgovore potaknut različitim iskustvima i doživljajima tijekom nastavnoga procesa

- razvija vlastiti potencijal za stvaralaštvo, sudjeluje u razgovoru o svojim radovima s ostalim učenicima i učiteljem, vrednuje vlastiti uradak i uratke drugih učenika s naglaskom na samovrednovanju

**OŠ LK A.3.2**

UČENIK DEMONSTRIRA FINE MOTORIČKE VJEŠTINE UPORABOM I VARIRANJEM RAZLIČITIH LIKOVNIH

MATERIJALA I POSTUPAKA U VLASTITOME LIKOVNOM IZRAŽAVANJU.

Učenik istražuje i varira likovne materijale i postupke kako bi izradio svoj rad. Uočava i izražava obilježja likovnih materijala i postupaka pri njihovoj uporabi.

Demonstrira fine motoričke vještine (preciznost, usredotočenje, koordinacija prstiju i očiju, sitni

pokreti).

**OŠ LK B.3.2**

UČENIK OPISUJE TIJEK STVARALAČKOGA PROCESA, OPISUJE I PROSUĐUJE SVOJ LIKOVNI/VIZUALNI RAD I RADOVE DRUGIH UČENIKA.

- učenik opisuje likovni rad kao cjelinu (odnos ideje, tematskoga i likovnoga/vizualnoga sadržaja te

izvedbe u materijalima)

- učenik prosuđuje likovne/vizualne radove prema kriterijima: likovni pojmovi, likovni materijali, tehnike i/ili vizualni mediji, prikaz motiva i originalnost, uloženi trud i izražene ideje

**MOTIV:** torba

**POJMOVI:** odnosi veličina likova, kontrast toplih i hladnih boja, ritam

**LIKOVNO PODRUČJE**: dizajn

**MATERIJAL I TEHNIKA**: kolaž, papir-plastika, platno

**NASTAVNE METODE**: analitičko promatranje, demonstracija, usmeno izlaganje, razgovor, kombiniranje, variranje

**NAČIN RADA**: prema predlošku

**OBLICI RADA**: frontalni, individualni

 ***Ivanka Biskup, učiteljica mentor***